শ্রীলঙ্কার বিপক্ষে টি-টোয়েন্টি সিরিজ শেষে ৭ এপ্রিল কলম্বো থেকেই সরাসরি কেকেআরের সঙ্গে যোগ দেবেন সাকিব আল হাসান। কলম্বো থেকে এ খবর আগেই পাঠকদের দিয়ে রেখেছে। সাকিব আইপিএল খেলতে যাবেন, এটা অনেকটাই জানা কথা। তবে, সবার আগ্রহের কেন্দ্রবিন্দু মোস্তাফিজুর রহমানকে নিয়ে। এই কাটার মাস্টারই তো আইপিএলের গত আসরে সানরাইজার্স হায়দারাবাদ এর শিরোপা জয়ে অসাধারণ ভূমিকা রেখেছিলেন। প্রশ্ন হলো, ইনজুরি প্রবণতা এবং সামনে জাতীয় দলের ব্যস্ত সূচি। সব মিলিয়ে এবার মোস্তাফিজ আইপিএল খেলতে যেতে পারবেন তো!